خالد بن سعید اسلام لانے کے بعد گھر والوں سے چھپ کر آنحضرت ﷺ کے ساتھ دعوتِ اسلام میں مصروف ہو گئے ، والد کو خبر ہوئی تو انھوں نے ان کے بھائیوں کو پکڑنے کے لیے بھیجا ، وہ ان کو گرفتار کرکے لے گئے ، پہلے اسلام چھوڑنے کا مطالبہ ہوا ، یہاں جواب صاف تھا کہ جان جائے لیکن محمد ﷺ کا مذہب نہیں چھوٹ سکتا ، اس جواب پر پہلے زجر و توبیخ شروع ہوئی ، جب یہ بے اثر ثابت ہوئی تو زود کوب کی نوبت آئی اور اس بے دردی سے مارے گئے کہ سرپر پڑتے پڑتے لکڑی ٹکڑے ٹکڑے ہو گئی ، جب مارتے مارتے تھک گئے تو پھر باز پرس شروع ہوئی کہ تم نے محمد ﷺ کی حرکتوں کو جانتے ہوئے ان کا ساتھ کیوں دیا ؟
Entity: اسلام — Type: /religion